jkorsvik/nowiki_second_scrape_merged huggingface dataset:
DTP-vaksine

DTP-vaksinen, er en trippelvaksine mot sykdommene difteri, stivkrampe og kikhoste. Den ble innført som en del av det norske vaksineprogrammet i 1952. Per 2018 har det blitt tatt i bruk en sekskomponentsvaksine som i tillegg beskytter mot poliomyelitt, Haemophilus Influenzae type B og Hepatitt B (DTP-IPV-Hib-Hepb). Vaksinen gis i flere omganger for å sikre resistens hos pasienten. Etter gjeldende vaksinasjonsprogram for Norge fra 2018 skal sekskomponentsvaksinen gis til barn i 3, 5 og 12 måneders alder. Barna får en firekomponentsvaksine (DTP-IPV) 2. og 10. trinn på barneskolen.


== Kilder ==
«Om barnevaksinasjonsprogrammet» (norsk). FolkeHelseInstituttet. Besøkt 14. april 2019.
Mario Cecon

Mario Cecon er en italiensk tidligere skihopper. Han deltok i den tysk-østerrikske hoppuka i årene 1963-1973, med 30.-plass i 1963/64 som beste sammenlagtplassering. Han var med i VM i 1966 og 1970, med 48.-plass (av 61 deltakere) i storbakken i Oslo i 1966 som beste plassering. Cecon ble italiensk mester i skihopping fire ganger, i 1966, 1971, 1972 og 1973.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 16. oktober 2011)


== Eksterne lenker ==
(en) Mario Cecon – FIS (skihopping)
Kenneth Downie

Kenneth Downie (født 1946 i Glasgow) er en skotsk komponist.
Downie er tilknyttet Frelsesarmeen og er nok mest kjent for sine brassbandkomposisjoner.


== Utvalgte verker ==
Concerto for Brass Band
Swedish Festival Music
Visions of Gerontius
The Promised Land
St. Magnus (pliktummer i forbindelse med EM for brassband 2004)


== Referanser ==


== Eksterne lenker ==
kantaramusik.com Musikkforlag
Jacob Andreas Lunddahl

Jacob Andreas Lunddahl (født 19. september 1807 i Maribo, død 20. november 1888 i København) var en dansk embedsmann og medlem av det danske Folketinget for Færøyene fra 1866 til 1869.
Han vokste opp på Lolland som sønn av amtsforvalter og kammerråd Hans Jacobsen Lunddahl. Etter artium i Nykøbing Falster i 1824 studerte han til grad av cand.jur. ved Københavns Universitet. Deretter ble han ansatt ved Rentekammeret, hvor han i 1836 ble fullmektig. I 1837 ble han utnevnt til landfogd på Færøyene, den øverste politimyndigheten på øyene. Fra 1852 til han avgikk med pensjon i 1864, var han byskriver i Faaborg og herredsskriver i Sallinge. Han var aldri gift, men fikk datteren Marie Andrea Lunddahl utenfor ekteskap i 1844 og adopterte henne i 1846.
Ved de første folketings- og landstingsvalgene på Færøyene i 1851 stilte Lunddahl som kandidat mot Niels Christopher Winther og Johan Hendrik Weihe, men tapte knepent for dem begge. Lunddahl ble regnet for å være en moderat liberaler, men i denne sammenheng fremfor alt embedsmannsstandens kandidat. Etter at han hadde flyttet derfra, var Lunddahl folketingsmann for Færøyene fra 1866 til 1869. Han utgav også et par skrifter om Færøyenes landbruk og økonomi for øvrig.Lunddahl ble tildelt ærestittelen kammerråd i 1847, og justisråd ved sin avskjed i 1864.


== Referanser ==
Scombrolabrax heterolepis

Scombrolabrax heterolepis er en sjelden, men vidt utbredt dypvannsfisk som er vanskelig å plassere i systematikken.
Utbredelsen omfatter tropiske og subtropiske hav over hele verden. Den lever på 100–900 m dyp over kontinentalsokler og dyphavsrygger.
Kroppsbygningen er en mellomting mellom abbor- og makrellfisker. Oppbygningen av svømmeblæra er helt unik for arten, og er en av grunnene til at den blir regnet som den eneste arten i familien Scombrolabracidae og underordenen Scombrolabracoidei. Molekylærgenetiske undersøkelser tyder derimot på at Scombrolabrax heterolepis er søsterarten til en gruppe som består av trådstjerter, havgjedder og makrellfamilien.


== Litteratur ==
A. Carvalho-Filho m.fl. (2010). «Two new records of uncommon deep-sea perciform fishes from the Southwestern Atlantic» (PDF). Zootaxa (2694): 59–68. ISSN 1175-5334. 
T.M. Orrell, B.B. Collette og G.D. Johnson (2006). «Molecular data support separate scombroid and xiphioid clades». Bulletin of Marine Science. 79 (3): 505–519. ISSN 0007-4977. 


== Eksterne lenker ==
(en) Scombrolabrax heterolepis – oversikt og omtale av artene i WORMS-databasen 
(en) Scombrolabrax heterolepis i Global Biodiversity Information Facility 
(en) Scombrolabrax heterolepis hos FishBase 
(en) Scombrolabrax heterolepis hos ITIS 
(en) Scombrolabrax heterolepis hos NCBI 
(en) Kategori:Scombrolabrax heterolepis – bilder, video eller lyd på Wikimedia Commons 
Scombrolabrax heterolepis – detaljert informasjon på Wikispecies 
(en) Scombrolabrax heterolepis Roule, 1921 Longfin escolar - FishBase
Elektromekanikk

Elektromekanikk er en kombinasjon av elektroteknikk og maskinteknikk, det vil si å lage maskiner med både elektriske og mekaniske komponenter.
En av de første elektomekaniske komponentene var relé, der en strøm slår av og på en annen strøm gjennom at en elektromagnet slår av og på en strømbryter. Elektromekanikken har etter hvert blitt utkonkurrert av ren elektronikk uten mekaniske (fysisk rørlige) deler.
Et elektrisk apparat som bare har en strømbryter som mekanisk del, regnes ikke som et elektromekanisk apparat; en stråleovn/varmeovn med en bryter er et slikt apparat.
Hans Jacobsen Lunddahl

Hans Jacobsen Lunddahl (født 26. april 1778 i Ribe, død 8. september 1846 i København) var en dansk embedsmann.
Han var exam.jur. fra 1800, kopist ved renteskriverkontoret på Fyn 1800–1804, fullmektig ved renteskriverkontoret for Fyn og Lolland 1804–1807 og amtsforvalter for Lolland 1807–1826. Han ble gitt ærestittel av kammerråd i 1817. I 1825 ble Lunddahl arrestert for bedrageri og suspendert fra sin stilling som amtsforvalter, og en kommisjon ble satt til å behandle hans bo. Året etter ble han avskjediget, og i 1831 ble kommisjonen opphevet, da kun kassemangel kunne påvises. 
Han var far til kammerråd Jacob Andreas Lunddahl.


== Kilder ==
Danske Jurister 1736–1936, 3. bind (1957), s. 100. (PDF)
Giacomo Aimoni

Giacomo Aimoni (født 23. desember 1939 i Ponte di Legno) er en italiensk tidligere skihopper.
Han deltok i den tysk-østerrikske hoppuka i årene 1960-1970, med 25.-plass i 1962/63 og 1963/64 som beste sammenlagtplassering. Beste plassering i enkeltrenn i Hoppuka var 6.-plass i Oberstdorf 27. desember 1964. Han var med i VM i 1962, 1966 og 1970, der 30.-plass i normalbakken i Oslo i 1966 var hans beste resultat. Han deltok i OL i 1964 og 1968, og hadde 13.-plass i storbakken i Innsbruck i 1964 som beste plassering.
Giacomo Aimoni ble italiensk mester i skihopping i 1964 og 1970.


== Referanser ==


== Kilder ==
Sports Reference: Giacomo Aimoni Arkivert 15. desember 2012 hos Wayback Machine. (besøkt 16. oktober 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 16. oktober 2011)


== Eksterne lenker ==
(en) Giacomo Aimoni – Olympics.com 
(en) Giacomo Aimoni – Olympic.org 
(en) Giacomo Aimoni – Olympedia 
(en) Giacomo Aimoni – Sports-Reference (OL-resultater – arkivert) 
(en) Giacomo Aimoni – FIS (skihopping) 
(en) Giacomo Aimoni – TheSports.org
Pomatomus saltatrix

Pomatomus saltatrix er en fisk som er ettertraktet av både sports- og yrkesfiskere.
Den kan bli 120 cm lang og 14 kg. Ryggsiden er blå eller grønnaktig, mens buken har en lys farge. Utbredelsen omfatter tropiske og subtropiske hav over hele verden, og den er vanligst ved steinstrender og klipper. Den er en rovfisk som jakter på mindre fisker.
Den regnes som den eneste arten i familien Pomatomidae.
Denne fisken kalles «blåfisk» på de fleste språk, men på norsk brukes det navnet på kvastfinnefisken Latimeria chalumnae.


== Eksterne lenker ==
(en) Pomatomus saltatrix – oversikt og omtale av artene i WORMS-databasen 
(en) Pomatomus saltatrix i Global Biodiversity Information Facility 
(en) Pomatomus saltatrix hos FishBase 
(en) Pomatomus saltatrix hos Fossilworks 
(en) Pomatomus saltatrix hos ITIS 
(en) Pomatomus saltatrix hos NCBI 
(en) Kategori:Pomatomus saltatrix – bilder, video eller lyd på Wikimedia Commons 
(en) Pomatomus saltatrix – galleri av bilder, video eller lyd på Wikimedia Commons 
Pomatomus saltatrix – detaljert informasjon på Wikispecies 
(en) Pomatomus saltatrix (Linnaeus, 1766) Bluefish - FishBase
Pomatomus saltatrix i FAO FishFinder
Dai Shulun

Dai Shulun (kinesisk: 戴叔伦, født 732 i Runzhou i provinsen Jiangsu i Kina, død 789) var en kinesisk dikter på Tangdynastiets tid. 
Han var embedsmann, men på eldre år ble han forvist fra det keiserlige hoff etter keiser Daizongs død i 779. Han fikk så forskjellige verv i provinsene, blant annet som guvernør i Fuzhou og som grensekommissar (经略使, jinglue shi) i Rongzhou (容州) i Guangxi.  Han ble tilbakekalt til hoffet ti år senere, men døde før han hadde rukket tilbake til hovedstaden i 789.Hans diktning er representert i antologien 300 Tang-dikt.


== Referanser ==
Robert Michael Ballantyne

Robert Michael Ballantyne (født 24. april 1825 i Edinburgh, død 8. februar 1894 i Roma) var en skotsk ungdomsbokforfatter.
Han var sønn av en avisredaktør og boktrykker, og arbeidet som ung seks år for Hudson's Bay Company før han etablerte seg som forfatter. Han er mest kjent for sine eventyrbøker for gutter, skrevet innenfor tradisjonen av viktoriatidens litteratur, slike som Koralløya (1857) og Gorillajakten (1861). I løpet av sitt liv skrev han over 80 bøker.
I 1866 giftet han seg med Jane Dickson Grant. De fikk fire sønner og to døtre. Selvbiografien Personal Reminiscences in Book Making kom ut i 1893. Eric Quayles biografi Ballantyne the brave utkom i 1967.


== Referanser ==
Skjørbuksurt

Skjørbuksurt (Cochlearia officinalis) er en plante i korsblomstfamilien. Navnet har tilknytning til at den ble mye brukt i folkemedisinen mot sykdommen skjørbuk. Artsepitetet officinalis er en form av det latinske ordet for apotek, og vitner om plantens historie. Det er det høye innholdet av Vitamin C som har gjort den til en medisinplante. Utbredelsen konsentrerer seg ved kysten i Europa, Storbritannia, Island, Canada og Alaska. I Norge vokser den i kystnære strøk over hele landet, fra Lindesnes i sør til Kirkenes i Nord-øst. Den finnes i større mengder på frodige gressenger i bunnen av bratte skråninger under fuglefjell.


== Underarter i Norge ==
Det er tre underarter av skjørbuksurt (Cochlearia officinalis) i dens utbredelsesområde i Norge. Strandskjørbuksurt har den største utbredelsen av disse, og vokser langs hele kysten. Fjordskjørbuksurt vokser langs kysten på vestlandet og nordover, mens kildeskjørbuksurt holder seg langs kysten i nord-Norge, med hovedutbredelse i Troms og Finnmark.
Fjordskjørbuksurt (Cochlearia officinalis subsp. norvegica Nordal & Stabb.)
Kildeskjørbuksurt (Cochlearia officinalis subsp. integrifolia (Hartm.) Nordal & Stabb.)
Strandskjørbuksurt (Cochlearia officinalis subsp. officinalis)


== Referanser ==


== Eksterne lenker ==
(en) Skjørbuksurt – oversikt og omtale av artene i WORMS-databasen 
(en) Skjørbuksurt i Encyclopedia of Life 
(en) Skjørbuksurt i Global Biodiversity Information Facility 
(no) Skjørbuksurt hos Artsdatabanken 
(sv) Skjørbuksurt hos Dyntaxa 
(en) Skjørbuksurt hos ITIS 
(en) Skjørbuksurt hos NCBI 
(en) Skjørbuksurt hos The International Plant Names Index 
(en) Skjørbuksurt hos Tropicos 
(en) Kategori:Cochlearia officinalis – bilder, video eller lyd på Wikimedia Commons 
(en) Cochlearia officinalis – galleri av bilder, video eller lyd på Wikimedia Commons 
Status er: «spiselig» ifølge Nyttevekstleksikonet utgitt av Norges sopp- og nyttevekstforbund.
Du Qiuniang

Du Qiuniang (kinesisk: 杜秋娘) var en av keiser keiser Xianzong av Tangs konkubiner, og en av hans politiske rådgivere. Hun var en dyktig poet, og går for å ha vært en skjønn kvinne som var god til å danse og musisere. Hun var kjent fore sin sang i sørlig stil, det vil si etter den maner som man fant sør for Yangtzefloden.
Etter keiserens død flyttet hun hjem til sin fødeby.
Hennes diktning er representert i 300 Tang-dikt, en viktig antologi fra 1700-tallet.


== Referanser ==
Lichtenberg rådhus

Lichtenberg rådhus (tysk: Rathaus Lichtenberg) finnes i ortsteilen Lichtenberg i Berlins administrative bydel Lichtenberg. Rådhuset ble innviet i 1898. Den røde mursteinsbygningen er oppført i nygotisk stil. 


== Eksterne lenker ==
(en) Rathaus Lichtenberg – kategori av bilder, video eller lyd på Commons 
(en) Rathaus Lichtenberg – galleri av bilder, video eller lyd på Commons
Du Shenyan

Du Shenyan (kinesisk: 杜審言, pinyin:: Dù Shěnyán, Wade-Giles: Tu Shen-yen, født ca. 646 i Xiangfan i dagens provins Hubei i Kina, død 708) var en kinesisk dikter under Tangdynastiet.
Ett av hans dikt er medtatt i antologien 300 Tang-dikt. Det er oversatt til engelsk av Witter Bynner som «On a Walk in the Early Spring Harmonizing a Poem By my Friend Lu Stationed at Changzhou». I alt har 43 av hans dikt overlevd til ettertiden.
Du Shenyan var dessuten kalligraf, og bestefar til den mer kjente dikteren Du Fu.


== Referanser ==


== Litteratur ==
Wu, John C. H. (1972): The Four Seasons of Tang Poetry. Rutland, Vermont: Charles E. Tuttle Co. ISBN 978-0804801973
O2 Czech Republic

O2 Czech Republic a.s. er det største telekommunikasjons­selskapet i Tsjekkia. Selskapet forvalter det tsjekkiske fastnettet, ett av de tre GSM-nettverkene og ett av de tre UMTS-nettverkene i landet. Selskapet ble dannet ved sammenslåing av Český Telecom (tidligere operatør av fastlinjesamband) og Eurotel (en leverandør av mobiltelefoni). Telefónica O2 ble kjøpt av spanske Telefónica i 2005. Selskapet ledes av Telefónicas datterselskap Telefónica Europe plc.
Selskapets hovedkontor linger i Prahas Zizkov-distrikt. Telefónica O2 Tsjekkia er notert på Prahabørsens PX Index.


== Referanser ==


== Eksterne lenker ==
Offisielt nettsted 
(en) O2 Czech Republic – kategori av bilder, video eller lyd på Commons
Seiling under Panamerikanske leker 1971

Seiling under Panamerikanske leker 1971. Seiling var med som en av flere sporter i de sjette Panamerikanske leker som ble arrangert i Cali i Colombia fra 30. juli til 13. august 1971. Det var tre klasser, Brasil vant alle tre gullmedaljene.


== Medaljer ==


=== Resultater ===


== Eksterne lenker ==
Panamerikanske leker 1971
Harald Dag Jølle

Harald Dag Jølle (født 1971 i Lyngdal) er en norsk historiker og fjellklatrer. Han er ansatt ved Norsk Polarinstitutt i Tromsø som spesialist på polarhistorie, og i særlig norsk polarforsknings historie. 
Under studiene i Tromsø var han i 1997 redaktør for en bildebok om friluftsliv og fjellklatring i Nord-Norge som het Høyt i nord. Som fjellklatrer har Jølle har foretatt en rekke bestigninger av nordnorske topper, inkludert nordveggen av Stetinden vinterstid.Jølle leverte i 2000 hovedoppgave i historie ved Universitetet i Tromsø med tittelen «"Hvorfor holder jeg eskimoen for stående over europæerne?" Kulturforskeren Fridtjof Nansen og "de arktiske andre"»,  hvor han drøftet synet på sosialdarwinisme sett i lys av Nansens polarforskning. Fra 1997 til 2002 var han redaksjonssekretær for Historisk tidsskrift. I 2001 ble han doktorgradsstipendiat ved Historisk institutt, senere fusjonert til Institutt for historie og religionsvitenskap ved Universitetet i Tromsø. Fra 2000 til 2004 var han en av initiativtakerne til, og engasjert i prosjektet Norsk polarhistorie. Dette var et tverrfaglig forskningsprosjekt som resulterte i trebindsverket Norsk polarhistorie, en engelskspråklig ettbindssammenfatning og nettstedet polarhistorie.no. Jølle var sammen med  Einar-Arne Drivenes hovedredaktør for verket og dessuten forfatter av et kapittel om tidlig etnografisk og kulturhistorisk forskning i polarområdene.  
Høsten 2011 kom han ut med første bind av en biografi om Fridtjof Nansen om hans liv fram til 1912. Til forskjell for tidligere Nansen-biografier legges det vekt på Nansens vitenskapelige bidrag. Jølle vant Sørlandets litteraturpris for 2012 i kategori sakprosa for boka Nansen. Oppdageren.
Han var ekspedisjonsdeltaker til Sørpolen 2011 sammen med Vegard Ulvang, Stein P. Aasheim og Jan-Gunnar Winther. Ekspedisjonen fulgte samme rute som Roald Amundsen fulgte i 1911–12, og nådde fram til polpunktet på dagen 100 år etter at Amundsen & Co nådde polen i 1911.


== Bibliografi ==
Nansen - Utfordreren Gyldendal 2020 ISBN 9788205529373
Nansen - Oppdageren Gyldendal 2011 (biografi om Nansen, del 1) ISBN 9788205384187
«Polar prestisje og vitenskapelig ære. Fridtjof Nansens kamp for havforskning ved universitetet», Historisk tidsskrift 2009-4 s. 611–637
Into the Ice. The History of Norway and the Polar Regions internasjonal utgave av Norsk Polarhistorie. ISBN 978-82-05-36185-0
Robert Marc Friedman og Harald Dag Jølle: «Polhavets erobrer», artikkel i det populærvitenskapelige magasinet Levende Historie 2007-5
«Sosialdarwinisme som historisk forklaringsfaktor.» Historisk tidsskrift 1998 77: 197-208.
Harald Dag Jølle, Bengt Flygel Nilsfors (red) og Rune Sundelin (prosjektleder) Høyt i nord utgitt av Tromsø klatreklubb 1997 ISBN 82-994388-0-2


== Referanser ==


== Eksterne lenker ==
(no) Publikasjoner av Harald Dag Jølle i BIBSYS
René Fasel

René Fasel  (født 6. februar 1950 i Fribourg i Sveits) er en sveitsisk tannlege og tidligere ishockeyspiller. Han startet sin ishockey karriere som spiller for HC Fribourg-Gottéron i 1960, ble dommer i 1972 og president i Sveits' ishockeyforbund i 1985. I 1994 ble han valgt til president i International Ice Hockey Federation (IIHF), en stilling han fortsatt innehar. Han ble medlem av Den internasjonale olympiske komité og var den første representanten for ishockey. I 2008 ble han valgt til vintersportrepresentant i IOC hovedstyre.


== Referanser ==


== Eksterne lenker ==
(de) René Fasel – Munzinger Sportsarchiv 
(en) René Fasel – Olympics.com 
(en) René Fasel – Olympic.org 
(en) René Fasel – Olympedia 
(en) René Fasel – Eliteprospects.com (personale) 
Sportstannlege og olympiske leker av René Fasel og Paul M. Piccininni
Gymnastikk under Panamerikanske leker 1971

Gymnastikk under Panamerikanske leker 1971. Gymnastikk var med som en av flere sporter i de sjette Panamerikanske leker som ble arrangert i Cali i Colombia fra 30. juli til 13. august 1971. Det ble kun konkurrert i turn med sju individuelle øvelser og en lagkonkurranse for menn og fem individuelle øvelser og en lagkonkurranse for damer. USA ble beste nasjon med ni gullmedaljer foran Cuba med fem.


== Medaljer ==


=== Resultater ===


==== Menn ====


==== Kvinner ====


== Eksterne lenker ==
Panamerikanske leker 1971
Fredrik Torsteinbø

Fredrik Torsteinbø (født 13. mars 1991) er en norsk fotballspiller som spiller for Sandnes Ulf.Han har tidligere spilt for Vidar, Hundvåg, Sandnes Ulf og Hammarby.


== Meritter ==
 Viking FK

OBOS-ligaen: 2018
NM-cup: 2019


== Referanser ==


== Kilder ==
NIFS Fredrik Torsteinbø


== Eksterne lenker ==
(en) Fredrik Torsteinbø – Transfermarkt 
(en) Fredrik Torsteinbø – WorldFootball.net 
(en) Fredrik Torsteinbø – Soccerbase.com 
(en) Fredrik Torsteinbø – Soccerway 
(no) Fredrik Torsteinbø – Norges Fotballforbund 
(en) Fredrik Torsteinbø – FBref
LGV Perpignan–Figueres

LGV/LAV Perpignan–Figueres (fransk: Ligne à grande vitesse Perpignan–Figueres, spansk: Línea de alta velocidad Perpignan–Figueres)  er en internasjonal jernbanestrekning mellom Perpignan i Frankrike og Figueres i Spania. Den franske delstrekningen er 24,6 km, den spanske 19,8 km.Strekningen er del av et prosjekt som skal utvides med en planlagt høyhastighetsstrekning mellom Perpignan og Montpellier i Frankrike, og en høyhastighetsstrekning under anlegg mellom Figueres og Barcelona.


== Linjekart ==


== Referanser ==
Thomas Bryn

Thomas Bryn (født 29. mars 1782 på Kongsberg, død 16. september 1827) var en norsk jurist, embetsmann, eidsvollsmann og stortingsmann.
Bryn var sønn av Thomas Thomassen Bryn (1756–1830) som var damstiger (oppsynsmann ved gruve) og bergmusikant ved Kongsberg Sølvverk. I yngre år var han ansatt på stiftskontoret for Akershus, og på kontoret til forsyningskommisjonen. Han tok dansk juridisk eksamen i 1805, og fortsatte som fullmektig hos forsyningskommisjonen i tre år. I 1810 ble han utnevnt til sorenskriver i østre Råbyggelaget, og bodde da på Nes i Herefoss. I 1816 ble han byfut og sorenbirkeskriver i Larvik grevskap.
Til riksforsamlingen på Eidsvoll i 1814 møtte Bryn som utsending fra Råbyggelaget. Han sluttet seg der til unionspartiet. På Eidsvoll tok han sjelden ordet. Han fremmet imidlertid et skriftlig forslag om at bare borgere født av norske foreldre kunne bli embetsmenn, noe som ble avvist. Tilsvarende representerte han Råbyggelaget på det overordentlige Stortinget i 1814 og på Stortinget 1815–16. I 1814 var han sekretær i Lagtinget, og fra 1815 og 16 visesekretær i Stortinget og Odelstinget. Han var da (1815–16) medlem av fire komiteer, bl.a. kirkekomiteen og om kirkelydens forkjøpsrett til sognekirken. Han ble valgt inn på Stortinget i 1827 for Larvik og Sandefjord, og var da sekretær i Stortinget og i kirkekomiteen.
Bryn døde i Larvik høsten 1827.
Bryn skrev dagbok fra  Eidsvoll og denne brukte Henrik Wergeland da han skrev sin konstitusjonshistorie. Bryns bolig i 1814, sorenskrivergården Nes i Herefoss, består i dag som en godt bevart eiendom.


== Referanser ==


== Kilder ==
Kirsten Hellerdal: Thomas Bryn og skrivergården Nes i Herefoss, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014
Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
Tallak Lindstøl:Stortinget og Statsraadet 1814-1914. Kristiania, 1914, digital utgave side 138


== Eksterne lenker ==
(en) Thomas Bryn – kategori av bilder, video eller lyd på Commons 
(no) Thomas Bryn hos Norsk senter for forskningsdata
Jørgen Breder Faye

Jørgen Breder Faye (født 6. juni 1823, død 7. februar 1908) var en norsk handelsmann, bankmann og politiker.
Faye arbeidet som handelsmann på Bryggen inntil han i 1856 ble oppnevnt som direktør av den nylige opprettede Bergens Privatbank, en post han hadde inntil 1903. Han satt i Bergens byråd i mange år og var ordfører i 1862. Han satt tre perioder i Stortinget; 1857–58, 1865–67 og 1868–70.


== Utmerkelser ==
Faye ble ridder av St. Olavs Orden i 1857, i 1891 fikk han kommandørkorset og
i 1895 ble han kommandør av 1. klasse. Han var også ridder av Nordstjerneordenen.


== Referanser ==


== Eksterne lenker ==
(no) Jørgen Breder Faye hos Norsk senter for forskningsdata
Vektløfting under Panamerikanske leker 1971

Vektløfting under Panamerikanske leker 1971. Vektløfting var med som en av flere sporter under de sjette Panamerikanske leker som ble arrangert i Cali i Colombia fra 30. juli til 13. august 1971. Det var ni vektklasser for menn. USA ble beste nasjon med fem gullmedaljer foran Cuba med to.


== Medaljer ==


=== Resultater ===


== Eksterne lenker ==
Panamerikanske leker 1971
Sander Bjørnå

Sander Bjørnå (født 16. juli 1994) er en norsk fotballspiller som spiller venstre kant i 3 divisjons klubben Lura.  Bjørnå spilte i 2011 på Sandnes Ulf hvor han hadde kontrakt med A-laget og fikk 3 innhopp i Adeccoligaen. I 2012 gikk han til Viking FK, der han spilte for rekrutt laget og junior. Senere pådro han seg jumpers knee. Etter kneskaden kom han aldri skikkelig tilbake, og har siden vært innom klubber som Bryne, Ålgård og Vidar. Før han returnerte til moderklubben Lura.


== Referanser ==


== Kilder ==
NIFS om Sander Bjørnå